Granadako jardunaldi feministak (I) | Sareinak\n← Granadako jardunaldi feministak (II)\nGranadako jardunaldi feministak (III) →\nOstiral gaua autobusean pasatu eta gero zombie koadrilla bat agertu zen akreditazio bila erdiguneko jauregi batean. Ongi etorri esan ziguten hormetako kartelek eta Euskal Herria kartelaren azpian banatu zizkiguten karpetak. Hasiera ekitaldia oso beroa izan zen: jende guztia gogotsu heldu zen eta txalo zaparradak hitzekin eta irudiekin tartekatu ziren hiru egunetan zehar.\nFeministen familia handian dauden belaunaldi eta politika desberdinak irudikatu zituen Isabel Franc komikigile katalanak bere sarrera-hitzaldian. Ezagutzen zituen ama eta alaba batzuen arteko eztabaiden berri eman zigun: bata berdintasuna eta diferentziaren feminista eta bestea feminista queera. Ez zen fikziozko istorioa kontatu zuena, besteak beste, gosarietan izan genuelako horren isla-edo, ezta ama? J\nJan eta lo, potolo esaten du esaerak. Gure kasuan ez. Bazkarirako angloen luntxa egiten genuen eta gero tokatzen zena afaldu. Beti bezala, begetentzako aukerak urriak ziren: bazkarian kantitate gutxi eta afarian aukerarik ez. Feminista beganoaren bluesa idatzi beharko dugu egunen batean 😉 Honekin batera To be or not to be edo sozializatu ala lo egin esan beharko genuke. Hitzaldi eta mahai-inguruen artean ez zegoen tarterik eta horren ondorioz jendearekin egoteko iluntzera itxaron behar genuen. Lo gutxi beraz.\nJardunaldi hauetan 4000 feminista elkartu gara eta igandean Granadako kaleak okupatu genituen manifa erraldoi bat eginez. Ez zaretela enteratu? Ez da harritzekoa! Komunikabideak ez ziren arrimatu, antza, ez da izan kontatu beharreko berria. Beti bezala mugimendu feministaren jardunari ezikusiarena egiten zaio edo baztertu edo modu negatiboan agertu. Bertara joan zinetenetzako proposamen bat daukat: Bidaliko ditugu gure kronikatxoak egunkari guztietako “Zuzendariari gutuna” atalera?\nJorratutako gaien artean sexu eta genero identitateena izan zen ikusgarriena. Queer, lesbiana eta trans hitzak behin eta berriro entzun ziren han eta hemen. Atzera begiratu genuen mugimendu feministaren etorkizuna eraikitzeko “Orain eta hemen” izenburua zuten jardunaldi hauetan. Feminismoak daudela argi geratu zen, baita denak elkarrekin gaudela eta norabide berean goazela, bakoitza bere moduan ibiltzen bada ere.\nLarunbatean desira lesbiarra aldarrikatuz hasi zen eguna, igandean mugimenduaren analisia eta erronkei buruzko hausnarketa egin eta performance batzuk ikusi genituen, astelehenean harremanei buruz hitz egin eta jaiarekin amaitu genuen. Ondorioak bueltako autobusean atera genituen mikrofonoaren laguntzaz eta aurrera begirako planak egin genituen.\nOso hunkigarria izan da asteburu honetan bizitakoa, oso berezia. Hori dela eta oso zaila izan da mundu errealera bueltatzea. Baina argi ibili! Energia, ilusio eta planez gainezka etorri garelako bueltan. Adi egon! Begizuloen gaineko begietako distira bereziak eta elkarri tarteka egindako irribarre txikiak salatuko gaituzte.\nisabel — 2009/12/14 10:38\nIsabel Francen aurkezpena gustatu zitzaizun, ezta?\nBoterez eta energiaz puztuta bueltatu naizela aitortzen dut, autobuseko 12 orduak eta lanera eta militantziarako buelta eta gero oraindik irauten duena (larunbatean hiru manifatan egon nintzen: atzerritarren legearen kontra SOS arrazakeriak antolatutakoa, Aminetu Haidarren bahiketari amaiera emateko egindakoa eta aldaketa klimatikoarena).\nIa 4000 emakume, 400 Euskal Herritik. Gogoeta egin dugu elkarrekin teoria eta praktika feministaren erronka zahar eta berriei buruz, identitateei eta emakumeen eta feminismoen aniztasunei buruz, queerrak, butchak, transak, ingelesak, salvadorrekoak, etorkinak, ijitoak, prostituzioa, indarkeria, abortoa, zaintza legea, hezkidetza, sexua, klasea, arraza, sexualitatea, gorputzen eta generoen eraikuntzak, memoria historikoa… gure Josuneren komiki tailerra ere egon da eta!\nHoni gehitu nahi diot feminismoak harremanetarako, eraldaketarako askatasun eta elkartasun espazioak direla “Denak gara Nagore” esaten dugunean bezala, edo Granadako fakultateko atean eguerdian egin genuen Aminetu Haidarren aldeko kontzentrazioan. Baita transexualak, maskulinitate alternatiboak, binarismo hautsia eta oro har, arau heteropatriarkala urratzen duen guztia.\nBukatzeko ezinbestekoak diren bi liburu, irakurterrazak eta umore ona dutenak: Dolores Julianores Excluidas y marginales eta Itziar Zigaren Devenir perra.\nHizkuntza berriak, hitz berriak\nzuhaitz — 2009/12/14 15:59\nHan egon ginen egon behar genuenak eta ezin zutenak joan ere, arrazoi ezberdinengatik han egon ginen, borroka feministak hainbat aurpegi dituelako, hainbat bihotz, hainbat izaite… hiztegi berriztuarekin etorri gara, oraindik ere egokitzapen prozesuan bagaude ere, aberasturik itzuli gara. Joan ginenean baino jantziagoak, eta hori han izugarrizko hotza egiten zuela! Jantzirik etorri gara, jantzi mota ezberdinekin, bata bestearen gainean ipini doguzanak, baina ez dira estutzen, itotzen gaituzten jantziak, hauek geureak dira, anitzak, gure neurrikoak. Hiztegi berrien aitzakiaz, hizkera ezberdinen aldarrikapena egitea dagokit, bide berrietatik ibiltzeko ohitura honek, bidean topatutako harrien azpian begiratzeak, zuhaitzen adarretara igotzeko ohitura honek, bestelako eremuetara eramaten nauelako, sistema patriarkaletik kanpo geratzen diren kodeak ditudalako gustoko, arte ekintzailea aldarrikatzen dut, politikoa ere badelakoa eta sistema honetan bizirauteko beharrezkoa delako, eman diezaiogun eguneroko bizitzan tarte bat arte ekintzaileari, danak garelako artistak, danak izan gaitezkeelako sortzaileak.


33 ezkil (Miren Gorrotxategi Azkune) – Ulialde\nen 2020-10-13 por weben Eleberria, Euskara, Liburuak, Literatura, Ulialde\nIdazlea: Miren Gorrotxategi Azkune (Azpeitia, 1981)\n33 ezkil Miren Gorrotxategiren lehen eleberria da, 2015ean Agustin Zubikarai Saria lortu ondoren argitaratua, (Ondarroako Udalak eta Elkar Argitaletxeak emandako saria).\nEleberri beltz honetan Nestor izango dugu protagonista; aitak (Fermin) burezur bat aurkitu du aitzurrarekin lanean ari zela, eta, horren aurrean, bere bikotekide ohiari (Berta) deitzea erabaki du, arkeologoa baita eta bere iritzia ezagutu nahi baitu. Baina hezurdura desagertu egingo da.\nLiburua kapitulu laburrez osatuta dago eta irakurterraza da, inoiz ere ez da suspensea alde batera uzten eta informazioa iristen joaten da irakurketarekin aurrera egin ahala, non kontakizunak ahozko narrazioen eragina duen, oso bizia egiten duena.\n“Garizmendi baserriko Ferminek, aitzurrean ari dela, burezur bat topatzen du lurperatuta; hilotz hori ateratzera doazenean baina, desagertua da eskeletoa. Hildako zahar eta berriak, anaien arteko gorrotoak, belaunaldien arteko arrakalak, bikote ohien konpondu ezinak, droga eta jokoa… Osagai horiek eta gehiago topatuko dituzu Augustin Zubikarai saria irabazitako misteriozko eleberri honetan.”\n33 ezkilElkarMiren Gorrotxategi


Oroimenaren Udal Erretratuak ekimenaren baitan foro bat garatu nahi da ekintza ezberdinak bultzatzeko | Bergarako Udala\nOroimenaren Udal Erretratuak ekimenaren baitan foro bat garatu nahi da ekintza ezberdinak bultzatzeko\nBergarako Udala-k Or, 2015-09-11 12:13-n bidalia\nEusko Jaurlaritzak ETAk, GALek edo Estatuko segurtasun indarrek 1960 eta 2010 urte bitartean Euskadin egindako 707 hilketen inguruko informazioa jaso du Bizitzarako eskubidearen Urraketen Udal Erretratuak (1960-2010) txostenean. Dokumentuan 50 urte horietan hil zituzten pertsonen zerrenda jasotzen da udalerriz udalerri, 128 herritan “jatorri politikoko indarkeria mota guztien eraginez izandako bizitzarako eskubidearen urraketak” jasoz.\nHildakoen memoria gordetzeko helburuarekin egin da txostena, baita herri bakoitzean izandako biktimak gogoratzeko eta aitortza jarduerak sustatzeko ere, etorkizunerako bizikidetzarako oinarri sendoak ezartzeko, sentsibilitate ezberdineko agente sozial, politiko, senide eta gainerako talde sozial guztiekin.\nUdalak Bergarako Memoria Erretratua jaso zuen\nJuan Jesus Alberdik, Bergarako alkateak, beste 128 alkaterekin batera udalerriko Memoria Erretratua jaso zuenMemoriaren, Bizikidetzaren eta Giza Eskubideen Institutuan (Gogora) Iñigo Urkullu buru zela egindako ekitaldian.\nDokumentua ikusi nahi izanez gero, egin klik ondorengo estekan:\nEuskal kasuan izandako bizitzeko eskubidearen aurkako urraketen argazkiak, herriz herri. Bergara 1960-2010\nOroimenaren Egunerako ekitaldia prestatzen\nIldo honetaik, Udala beste alderdiekin elkarlanean, azaroaren 10erako, Oroimenaren Egunerako, ekitaldia prestatzen ari da herrian izandako biktimak gogoratzeko.


Albisteak - Euskaraz Bizi Nahi Dut\nHarpidetu gure boletinera Eposta:\nAntoniano ikastetxeko lagunak izan dira Bizi Bizi Zarautz lehiaketako txapeldunak\n28 urtarrila, 2019 Albisteak\nDonostiako Mendiola ikastetxeko LHko lagunek irabazi dute Donostia Bizi Bizi lehiaketa\nMartuteneko Ama Arantzazukoak Donostia Bizi Bizi lehiaketako DBHko txapeldunak\nAurtengo Bizi-Bizi Donostia jokoaren DBHko irabazleak izan dira Martuteneko Arantzazuko Ama ikastetxeko ikasleak.\n“Baietz Hernanik!” egitasmoa abian da Hernanin\n22 otsaila, 2018 Albisteak\nOtsailaren hasieran jarri zuen martxan Euskara ari du Kultur Elkarteak “Baietz Hernanik!” urtebeteko erronka. Hernaniarrei hizkuntza-ohiturak aldatzea da ekimenaren helburua, eguneroko harremanetan erdarara jotzeko duten ohitura aldatzeko. Egitasmoak erronkalariak behar ditu; batetik, euskaraz ongi dakitenak eta, bestetik, euskara ulertu baina hitz egiteko zailtasunak dituztenak. Euskaraz dakitenek euskarari eutsi beharko diote ahal den guztietan; euskaraz ulertu […]\n29 azaroa, 2017 Albisteak\nHizkuntza ohituretan eragin nahi duen Euskaraldia egitasmoa aurkeztu dute, Euskal Herri osoko herri erakunde eta gizarte eragile eta elkarteen babesarekin. Ekimena 2018ko azaroaren 23tik abenduaren 3ra egingo da, «11 egun euskaraz» lelopean, eta euskaraz hitz egin eta ulertzen duten herritarren arteko harremanetan hizkuntza ohiturak aldatzea du helburu, baita era guztietako entitateak euskarazko hizkuntza praktikak babesteko […]\nEuskaraz bizitzea euskaraz nabigatzea ere badelako, interneten ere, lehen hitza euskaraz\n16 maiatza, 2017 Albisteak\nPuntuEUS Fundazioak, CodeSyntaxek, Ikastolen Elkarteak eta Kontseiluak elkarlanean garatutako ekimena da aipatu kanpaina. Maiatzaren 17an Internet eguna ospatu bezperan aurkeztu dute prentsaren aurrean. Agerraldian azaldu dutenez, Gaur egun, webgune batean sartzen garenean, erakusten zaigun edukia gehienetan gure nabigatzailearen hizkuntzaren araberakoa da. Ondorioz, nabigatzailea edo mugikorra euskaraz konfiguratuta badago, webgunea euskaraz agertuko da; bestela, berriz, erdaraz. […]\nEusle ekimenaren baitan egingo dute ahalduntze ariketa Tolosako hainbat gurasok\n5 maiatza, 2017 Albisteak\n[Argazkia Tolosaldeko Atariarena da] Tolosaldeko 50 gurasok konpromisoa hartu dute hiru astez euskara hutsez bizitzeko ahalegina egiteko. Egitasmoa Euskararen Mahaiak– Galtzaundi euskara taldea, Aitzol Udal Euskaltegia, Tolosako ikastetxeak eta udal teknikariak– abiatu du. 2016 urtean egindako hizkuntza neurketak emandako emaitzak izan dira ekimena egitera bultzatu dituena. Ikastetxe atarietan, gurasoen erdiek baino gehiagok gaztelerara jotzen dutela […]\nKontzientzia hartu eta euskaraz bizitzeko grina gero eta hedatuago\n12 apirila, 2017 Sin categoría\nEuskaraz bizi nahi duten herritarren kontzientzia hartzea handitzen ari dela dirudi azken urteotan. Bai, behintzat, nahi hori egikaritzeko ahalduntze saioei erreparatzen badiegu. 2015. urteko ekainean iragarri zuen Lutxo Egiak “hilabetez hizkuntza bat ahaztea erabaki dut”. Hizkuntza hori, gaztelania izatea erabaki zuen eta hilabetea egin zuen euskara hutsez bizitzen, Bilbon. Horren ondotik, etorri dira beste batzuk, […]


Xabier Artaetxebarria: "Bizitzeko eginda gaude eta bizitzeak zahartzen gaitu"\nFrantziako Jeanne Calment da dakigula orain arte gehien bizi izan den gizakia: 122 urte, bost hilabete eta 14 egun. Guztiok nahiko genuke gehiago eta hobeto bizi, baina zahartzea prozesu geldiezina da, bizitzearen emaitza. Horrelaxe adierazi digu Xabier Artaetxebarria ingeniariak. 26 urteko donostiar honek CAF-Elhuyar saria irabazi berri du zahartzeari buruzko Xixareak, dortoka erraldoiak eta hidra hilezkorra artikuluarekin. Ez da lehenengo aldia, iaz Gazteen Sari Berezia irabazi baitzuen Ordenagailu bidezko diagnosia: ordenagailuak mediku? lanarekin. Bioingeniaritzan egin du doktoretza, "ingeniaritza medikuntza eta biologiako arazoak konpontzen laguntzeko" erabili nahi baitu. Medikuntzarekin zerikusia duten hainbat artikulu zientifiko ere idatzi ditu.\n2009ko martxoaren 19a\nZure lanean dortoka erraldoiak ia berrehun urte bizi daitezkeela diozu eta Caenorhabditis elegans (C. elegans) xixareak berriz, bi aste inguru. Hor tartean hainbat espezie daude, bakoitzak gutxi gorabeherako biziraupenarekin. Gizakia gainontzeko espezieen aldean pribilegiatua kontsideratu al daiteke?\nEsan duzun bezala, animalia batzuk gizakia baina gutxiago bizi dira eta beste batzuk gehiago. Alde horretatik, ez dut uste gizakia pribilegiatua denik. Nire ustez gizaki batzuek gainontzeko animaliekin alderatuta dugun pribilegioa da oinarrizko beharrak (elikagaia, naturatik babesteko aukera...) beteta ditugula. Izan ere, animalia gehienak zahartzera heldu aurretik hiltzen baitira, elikagai faltagatik, hotzez, harrapariengatik...\nMinbizia ere aipatzen duzu. Diozu zelulen telomeroekin egindako frogek erakutsi dutela biziraupena apur bat luzatu ahal dela, baina era berean, minbizi-arriskua handitu egiten dela. Horrek esan nahi du minbizia eta zahartze prozesua nolabait erlazionatuta daudela?\nOso erlazionatuta daude, bai. Minbizian gertatzen den gauzetako bat da zelula batzuk hilezkor bihurtzen direla, kontrolik gabe bikoiztuz. Zelulen zahartzea kontrolatzen duen erlojua hautsita dute, nolabait. Erabiltzen dituzten mekanismoak ez dira guztiz ezagutzen, eta hor egindako aurkikuntzek zahartzea hobeto ezagutzen lagundu dezakete, orain arte egin duten bezala.\nZure artikulutik ondorioztatu daiteke baita ere zelula amekin egindako ikerketek zahartzeak eragindako gaixotasunak sendatzeko balio dezaketela. Etorkizunean gizarte zaharrago eta osasuntsuagoa izango al dugu?\nAzken hamarkadetan oso nabaria izan da mundu garatuan gizartearen zahartzea. Etorkizunean zer gertatuko den ez dago garbi, baina gaur egungo ikerketak ez dira zuzentzen gizartearen zahartzea lortzera, baizik osasuntsuago izatera. Helburua ez da derrigorrez gehiago bizitzea, baina bai hobeto.\nZientziak gehiago aurreratu bitartean, gure esku dagoen zer egin dezakegu gehiago eta hobeto bizitzeko?\nArtikuluan animalia basatiak aipatzen ditut. Horiek gehiago eta hobeto bizitzeko energia gehiago erabili behar dute gorputza mantentzeko. Gure kasuan, garbi dago elikagai osasuntsuek eta neurriz praktikatutako kirolak laguntzen dutela. Gehiegizko esfortzuak egitea ez litzateke ona, gorputza mantentzeko prozesuei energia kentzen dielako. Antzeko zerbait gertatzen da estres egoerekin, orduan mantentzea alde batera uzten delako, unean uneko arazoa konpontzeko. Gainera, beste animaliak ez bezala, gu pentsatzearekin soilik estresatu gaitezke: lehoi bat atzetik dugula imajinatzearekin bakarrik, gure gorputza ihes egiteko prestatzen da, eta hori ez da ona gorputza mantentzearen ikuspegitik.\nZahartzea bizitzearen emaitza dela diozu. Beraz, espezie guztiak hiltzera kondenatuta gaude. Baina badago espezie bat, hidra, zahartzen eta hiltzen ez dena. Espezie honen ikerketatik abiatuta, gizakiok hilezkortasuna lortzeko itxaropenik ba al dugu oraindik?\nHiltzera kondenatuta gaudela esan daiteke, baina nik uste dut zuzenagoa dela esatea bizitzeko eginda gaudela, eta bizitzeak zahartzen duela. Gizakia hilkorra da izatez, eta hidra bezalako gizaki bat ez litzateke gizaki bat izango, beste zerbait baizik. Gainera, idazle klasikoetatik Oscar Wilden Dorian Grayraino, askok abisatu digute hilezkortasunak ez duela berez ona izan behar...\nBigarren saria: Ostaizka Aizpurua eta Antton Alberdi / Ardagaiak, basoak pizten dituzten txinpartak\nHirugarren saria: Leire Perez eta Maite Artetxe / Polimeroak, minbiziaren aurkako terapiako Troiako Zaldiak\nGazteen sari berezia: Xabier Zabala / Haptika edo ukimenaren ustiapena\nHistoria luzeko soka du izokinak Euskal Herrian. Istorio ugari sortu ditu, hasi Historiaurretik eta egun arte. Haren arrantzak garrantzia sozio-ekonomiko handia izan du, eta hala sortu ziren hura erregulatzeko arauak. Atzetik etorri ziren gero, ordea, arau-hausteak, herritarren... [+]\n2021-08-01 | Unai Brea\nIonan Marigomez. Ai, itsasorik ez bageneuka...\n"Mila arazo ditu itsasoak, baina denen oinarria bera da: gu asko garela"\nIonan Marigomez Allende (Erandio, 1961) biologoa da lanbidez eta bokazioz. Bera izan zen EHUren Plentziako Itsas Estazioaren sustatzaile nagusia, eta bera da bertako zuzendaria 2013an sortu zenetik. Bulegoan hartu gaitu, atzealdean Gorlizko badia ageri dela, eta hantxe jardun... [+]\n2021-06-27 | Nagore Irazustabarrena Uranga\nSiberia, duela 24.000 urte. Bdelloidea espezieko mikroorganismo bat, erresistentzia handiko animalia errotiferoa, Alayeza ibaiko ur hotzetan izoztuta geratu zen. Berriki, zientzialariek animalia desizoztu dute eta, bizirik jarraitzeaz gain, asexualki ugaltzeko gai izan da.\nHaize Berriak koordinadora sortu da Iruñerrian parke eolikoak ugaltzearen aurka\nHaize Berriak izeneko plataforman bildu dira Sacyr enpresak Iruñerriko iparraldean gauzatu nahi dituen proiektu eolikoen aurka dauden hainbat bailaratako plataforma. Haize Berriak plataformak manifestua egin du eta parke eolikoak eraikitzearen aurka protesta ekintza... [+]\n2020-05-22 | Joserra Díez | Iñaki Sanz-Azkue | Ibai Olariaga\nUrumea bailaran eukalipto landaketa gehiago ez egitea eskatzen dugu\nIdatzi honen bidez, Biodibertsitatearen Nazioarteko Eguna ospatzen den honetan, gure ardura eta ezinegona adierazi nahi dugu azken urteetan, eta, batez ere, azken hilabeteotan Urumea bailaran hainbat lurjabe, erakunde publikoen baimenarekin egiten ari den eukalipto landaketen... [+]


AUZOLANA AZPEITIAN – ELKARTOKI\nPasaden asteazkenean auzolana hasi zen Azpeitiako Karmelo Etxegarai eskolan. Aurreko astean Ortua taldea lanean aritu zen eta oraingoan Rokodromo taldekoen txanda heldu zen.\nKanpoko patioaren behin betiko diseinua (tailerretan, metodologia partehartzailearen bidez sortutako ideiekin egindakoa) zein izango den aurkeztu ondoren, 2.5×10 metrotako murala margotzeari ekin zioten familia, ikasle eta irakasle batzuek. Muralaren diseinua sektoretan zegoen banaturik, era honetan guztiek parte hartu ahal izan zuten ekintzan, bakoitzak bere ahalmenen neurrian. Murala lehortzen denean presak jarriko dizkiote eta rokodroma erabiltzeko prest egongo da.\nMuralaren lana bukatu eta gero kanpoko patiora abiatu ziren gehienak. Bertan traktore gurpil batzuk garbitu zituzten. Gurpil hauek kanpoko artefaktu batzuen oinarriak izango dira.\nAuzolana oso giro alaiean burutu zen eta oso era positiboan baloratu izan zuten denek. Alde batetik, nagusi batzuentzat hau izan zen horrelako ekintza batean parte hartzen zuten lehenengo aldia eta, bestetik, umeek euren aisialdirako espazioaren eraikuntzaren atal garrantzitsu bezala ikusi zituzten euren buruak.


Europako gerra ahantzia – Euskal Herria ★ Donbas Elkartasun Komitea\nEuropako gerra ahantzia\nUrtebete baino gehiagoren ondoren, Ukrainako gatazka konpontzeko sortu zuten laukotea elkartu egin da aste honetan. NBEren misio bat bidaltzeko proposamena paratu du mahai gainean, baina, oro har, egoera nolakoa den berretsi baino ez du egin: gatazka guztiz hormatua dagoela.\nMikel Rodriguez (BERRIA) / 2018ko ekainak 16\nMinskeko Akordioen ezarpena trabatuta dago». Alemaniako Atzerri ministro Heiko Maasek agerikoa den egoera berrestea bertze erremediorik ez zuen izan joan den astelehenean Berlinen kazetarien aitzinean egin zuen agerraldian. Minskeko Akordioek 2015eko irailean eman zuten fruitu nagusia, Ukraina hego-ekialdeko gerrako su-etena eraginkor bihurtu zenean. Nabarmen murriztu zen borroken, erasoen eta biktimen kopurua, baina, orduz geroztik, ez da aurrerapausorik eman gatazka politikoa konpontzeko bidean. Funtsean, gerra hormatuta egon da 2015eko irailetik, baina pixkanaka areagotuz joan diren bonbardaketa eta tiroketa bakanek egoera usteldu dute. Nazioarteko agendatik kanpo dago Donbass eskualdeko gatazka, Europan mende honetan izan den gerrarik handiena.\nDonbass agendatik kanpo gelditu dela erakutsi duen adibide argia Minskeko Akordioak sinatu zituen taldea bera izan da, Normandiako Laukotea. Europa mendebaldeko herrialde nagusiek sustatuta sortu zen laukote hori, konponbide bat negoziatzeko; Alemaniak, Frantziak, Ukrainak eta Errusiak osatzen dute. Joan den astelehenean elkartu zen, Berlinen, baina hamasei hilabete zeramatzan bilerarik egin gabe. «Minsken sinatu zena berpizteko konpromisoa dago», adierazi zuen Maasek. Iragarpenik baikorrena izan zen hori.\nEkarpen bakarra Maasek eta Jean-Yves Le Drian Frantziako Atzerri ministroak egin zuten proposamena izan zen, eta ez zen proposamen berria izan guztiz. NBE Nazio Batuen Erakundeak Donbassen misio bat hedatzea proposatu zuten. «Mosku eta Kiev prest daude aztertzeko, baina oraindik desadostasun handiak dituzte misio horren izaeraren eta eginkizunaren inguruan», erran zuen Maasek.\nBortz ordu iraun zuen lau herrialdeetako Atzerri ministroek egin zuten bilerak; «Esperantza txiki bat», Alemaniakoaren erranetan. Bilkura hasi aitzinetik, Maas Bild egunkariarekin mintzatu zen, eta erran zion helburu zuela bake elkarrizketa formalak hastea Alemaniako Parlamentuak udako etenaldia hasi aitzinetik —uztailaren 6a baino lehen—.\nNBEren arabera, 10.000 lagun baino gehiago hil dituzte Ukrainako armadaren eta Donbasseko matxinoen arteko gerra hasi zenetik; horietako 2.700 inguru zibilak ziren. Gehien-gehienak, bai zibil, bai soldadu, 2014ko apirilaren eta 2015eko irailaren artean hil zituzten. Baina NBEren Auzi Humanitarioetarako Bulegoa kezkatuta dago; izan ere, gero eta zibil gehiago hil dituzte hilabeteak pasatu ahala, su-etena teorian indarrean badago ere. Gatazkari buruz egin duen azken txostenean biltzen duenez, joan den martxoan bortz zibil hil zituzten, eta apirilean, hamahiru. «Bonbardaketek, suzko arma txikien tiroek eta minek mehatxatuta bizi dira egunero banaketa lerroaren inguruan bizi diren ehunka milaka gizon, emakume eta haur».\nLau urte gerrak banatuta\nBanaketa lerroa Donbass eskualdea bitan zatitzen duen lerroa da: iparraldera eta mendebaldera, Ukrainako Estatuaren kontrolpean jarraitzen duen zatia; hegoaldera eta ekialdera, Errusiako mugaraino, Donetskeko eta Luhanskeko herri errepublikek kontrolatzen duten eremua. Gatazkaren sua 2013ko udazkenean piztu zen, Viktor Janukovitx Ukrainako presidenteak erabaki zuenean bertan behera uztea EBn sartzeko akordioaren negoziazioak eta akordio bat sinatzea Errusiarekin. Oposizio nazionalista europazaleak, eskuin muturrak lagunduta, protestara jo zuen, eta boterea indarrez hartu zuen 2014ko otsailean. Horrek erreakzio bat sortu zuen ekialdean: Krimeak bat egin zuen Errusiarekin, eta Ukrainako gobernu berriaren aurkakoek boterea hartu zuten Donetsken eta Luhansken; estatuarekin zuten harremana eten zuten. Hainbat hilabete gatazkatsuren ondoren, gerra ekainean hasi zen, duela lau urte, Ukrainako armadak erasoaldia hasi zuenean Donbassen kontrola berreskuratzeko.\nGatazka horrek hagitz ondorio larriak utzi ditu nazioartean, Errusiaren eta Mendebaldearen gaur egungo tentsio harremanaren jatorria izan baitzen, bertzeak bertze. EBk eta AEBek asmo irredentistak izatea egotzi zioten Errusiari, eta horregatik paratu zizkioten oraindik indarrean dauden zigor ekonomikoak. Errusiak, berriz, leporatzen die Ukraina erabiltzea Mosku mendean mantentzen saiatzeko.\nPrev GURE ESKU DAGOren giza-kateari atxikimendua\nNext ELKARTASUN DENDA / TIENDA SOLIDARIA


Asteartea, 10 Ekaina 2014 07:02\nHainbat merkatu azterketek diotenez, energía berriztagarrien baitan, energía hidraulikoa ziklo konbinatuko hazkunde sendoa eta jarraia jasaten ari da, gehienbat Erdialdeko eta Ipar Eurpako herrialdeetan, Escandinavia, India, Txina, Brasil, Turkía eta baiata txikiagoak diren beste herrialde batzuetan ere.\nHorregatik, ikertu eta garatzeko proiektu baten beharra eta aukera hauteman da, makina eredu berri baten sorkuntzan oinarrituko dena hain zuzen. Eredu honek tamaina handiko turbina hidrauliko eta gasezkoen fabrikatzaileen merkatu-zokoan dauden liderren baitan kokatzea ahalbidetuko du.\nProiektu honen helburua turbina hauek modu automatiko, azkar eta eraginkor batean mekanizatzea ahalbidetuko duen konponbide bat aurkitzea da.\nProiektu hau, Eusko Jaurlaritzako Industria, Berrikuntza eta Turismo sailaren GAITEK programan barne dago eta enpresen lehiakortasuna hobetu nahi dute I+G+b erabiltzen duten proiektuak sustatuz produktu berriak garatzeko helburuarekin\nEkimen honetako partehartzaileak hauek dira: Juaristi TS Comercial (proeiktu honen buru bezala), SACK S.L, Talleres Mecánicos Telleria S.A. eta Iraurgi Berritzen.


Familia eremua – Fundación Etorkintza\nEtorkintza Elkargoak, Bizkaiko Foru Aldundiarekin lankidetzan, Arduratu jartzen du abian, 12 eta 15 urte bitarteko seme-alabak dituzten familiei zuzendutako bloga, familia horiei babesa ematea helburu, nerabe aurreko eta nerabeak babes-faktoreak bultzatzeko eta alkohola zein beste droga batzuen kontsumorako arriskuak murrizteko gai izan daitezen aholkua eskainiz.\nArduratuk hausnarketarako online gune bat izan nahi du, non familiei babesa eskaintzen zaien beren seme-alabengan, besteak beste, alkohola edota bestelako drogen kontsumoa bezalako portaera arazotsu edo arriskutsuetatik babestuko dituzten gaitasun, jarrera, balio eta bizimoduak bultza ditzaten.\nBlog honen helburu nagusia familiei teknologia berrien erabilera zuzenaren eta horien erabilera desegokiaren aurreko arrisku-jokaeren prebentzioaren inguruan aholku ematea da. Horretarako, zenbaitetan modu arriskutsuan, teknologia berriak darabiltzaten seme-alabak dituzten familiei hausnarketa eta kontrasterako gune bat eskaini nahi diegu.\nFamiliek prebentzio eta jarrera eta balio osasuntsuen transmisiorako agente gisa jardun dezaten bilatzen dugu eta, aldi berean, tresna horien erabilera desegokiak eragin ditzakeen arrisku-egoeren hautemate goiztiarrean laguntza eskaini nahi diegu. Bloga Etorkintza Elkargoa eta Euskaltel Fundazioaren arteko lankidetzatik sortu da.\nFamilientzako Formazio eta Sentsibilizazio Ikastaroak\nFamilientzako topaketak antolatzen ditugu, seme-alaben heziketaren inguruko esperientzia eta kezkak trukatzeko eta osasunarekin zein mendekotasunen prebentzioarekin lotutako informazioa transmititzeko.\nHeziketa-zentroen bitartez burutzen diren topaketak dira eta horietan gai ezberdinak lantzen dira, hala nola: arauak eta mugak, drogen prebentzioa, teknologia berrien erabilera familiartean, indartu beharrekoak eta zigorrak, gure seme-alaben autoestimua nola indartu, lasaitze-teknikak eta mindfulness… .\nBatez beste, 20 formaziozko topaketa antolatzen ditugu hainbat herritan.\nFamiliarako Informazio Guneak. GALDEGUNE programa\nSeme-alabak Lehen Hezkuntzako zentroetan matrikulaturik dituzten gurasoei zuzendutako “Informazio Gunea”, non material ezberdinen bitartez (liburuxkak, diptikoak…) informazio argi eta erraza transmititzen den. Asmoa hausnarketa eta familiak prebentzioan duen garrantziarekiko jarrera kritiko bat eragitean datza. Informazio gunea hezkuntza-zentroan bertan kokatuta dago, ikasleen eskola ordutegia bukatutakoan.\nHezkuntza-zentroen bitartez familiei zuzendutako osasunaren eta Mendekotasunen prebentzioaren inguruko informazio eta sentsibilizazio kanpainak. Online edo heziketa-zentroen web-plataformen bidez informazioa eta hezte-jarraibideak transmititzen ditugu, sentsibilizatu eta familiaren heziketa-prozesuan laguntzeko.\nBatez beste, urtero 12 kanpaina burutzen ditugu hainbat ikastetxetan.


KiVa Proiektua | Ander Deuna Ikastola\n@AnderDeuna, 2016, Urria 24 - 11:59\nGure lankide den Iratxe Pinedo, Finlandian egon da KiVa proiektuaren inguruko formakuntza saio batzutan eta berton jardundakoaren inguruko elkarrizketa bat egin diogu:\nIkastola osoa inplikatu nahi du KiVa proiektuak\nKIVA proiektuan formakuntza jaso duzu Finlandian. Zein da hurrengo pausoa?\nHara joandako 7 pertsonen ardura da orain KIVA ezarriko duten 52 ikastoletan Finlandian jasotakoaren berri ematea, prestakuntza saioak antolatzea eta urtarrilerako KIVA martxan jartzea. Lanean gaude dagoeneko!\nBullying edo eskola jazarpena saihesteko proiektu bat da. Ikasleekin bi saio egiten dira hilabetean, eta horietan jarduera eta jokoen bitartez emozioak, enpatia eta errespetua lantzen dira. Umeei besteen paperean jartzen irakastea da jardueren helburua, ondoren kide bat erasotua izaten ari dela ikusten dutenean, ikusle pasibo izan beharrean, beraien jarrera aktiboa eta erasoaren kontrakoa izan dadin.\nEmango zenuke jarduera baten adibidea?\nUmeei argazki ezberdinak erakusten zaizkie. Argazkietan beste ume batzuk agertzen dira eta gure ikasleek zer gertatzen zaien somatu eta emozioei izena jarri behar diete: ikara, beldurra, itotasuna, haserrea, poztasuna, gogogabezia...Emozioei izena jartzea zaila da, baina jarrera aktibo bat lortzeko lehen pausoa da.\nIkasleak dira orduan proiektuaren ardatza...\nEz, ikastola osoa inplikatu nahi du proiektuak. Abiapuntua ikasleak dira, noski, prebentzioa delako gakoa. Baina kasu baten aurrean, inplikatutako ikasleekin lantzen da arazoa eta gurasoei jarraitzeko urrats batzuk ematen zaizkie beraien seme-alabak biktima, erasotzaile edo lekuko diren heinean. Horretarako ikastolan KiVa talde bat osatu da: Ana Zabala orientatzailea, Miren Aristegi eta Marije Olamendi irakasleak eta ni neu koordinatzaile. Bullying arazoen aurrean protokoloa jarriko dugu martxan. Biktima eta erasotzaileekin elkarrizketak izan eta behar diren neurriak hartuko ditugu.\nJazarpenarekin bukatzeko tekla magikorik al dago?\nTekla magikoa taldea bera da. Erasotzaileari eta bere jarraitzaileei taldeak ematen dio boterea, isiltasun, pasibotasun eta barreen bitartez. Gelakideei jokatzeko modu ezberdinak daudela erakutsi behar zaie txikitatik, erasotuaren emozioak identifikatu eta isiltasuna eta barreak beharrean, erasotuari keinu bat egiteko, "zurekin gaude" bat esateko eta noski, laguntza eskaintzeko. Ikastola leku seguru bat dela sentitu behar dute guztiek, eskola jazarpenik onartzen ez duen leku bat.


ganbila.eus | Mendi ta itxaso\nEuskeraz idazten asi eta andik bereala ikusi neban antzertian euskeraren eskola egoki bat.\nGure gazte urtetan, 1933-36 inguruan, euskal zaletasuna igarten zan.\nErririk geienetan sortu ziran antzezlari taldeak, batzokietan lez beste elkarte eta bazkunetan.\nOrrez gaiñera txapelketa eta leiaketak iragarri ziran, bai taldeentzat eta bai idazleentzat, gaitasun orretarako menpetasuna aupatu eta gartu nairik.\nErri-zaletasunez asi nitzan.\nApal, erraz eta egoerari begira.\nOraindik ez egoan erri txikietan, ez eta koskonduetan be, antzeztoki andirik. Uri-buruak kenduta, gure “plazak” estu, txiki, apal eta etxekoi ziran.\nGure antzezlariak ere ikasi gabeak. Berezko eskolan itxuratuak.\nGure antzerkiak, ordurarte, ez eukan ausardirik gure erdi giro ta egoera zurian zirikalari agertzeko be.\nErrietan zar eta umeak batera ikusi ez eikeen antzerkirik ez gendun bururatzen ez iruditzen.\nEz ori bakarrik. Askotan, lanerako, agertzeko lez egiteko ere, lotuera eta eragozpenak genduzan lagun artean. Gazteen erakundetan luistarrak eta Mariaren alabak genduzan erririk geienetan, eta dantza lotua eragozpenduten zan lez, neska-mutillak alkarrekin lan egitea ere debekatuta egoten zan.\nBeraz idazle batentzat eta talde zuzendarientzat eragozpen ugari agertzen ziran jokabide orretatik.\nOrrela, bildurtu egiten ez ba giñan be, atzeratu bai egiten giñan lanak idazten, eta egia esateko, ni ere luistarren lendakari izatera eldu nitzan au, lotsa zaintzera beartuta negoan gure jokabide eta erakundeen araberan.\n1936 urteko gerra baiño len, lau antzerki idatzi nitun.\n“Aberriagaz bizi”, umeentzat. “Euzkadi” egunkarian agertu zan, zatika, 1934 urtean.\n“Illobearen indarra”, nausientzat. Au be egunkari berean agertu zan 1935-n.\nAntzerki bi oneik Ondarroa-n antzeztu ziran iru-lau alditan, bai eta Bizkai-ko beste erri batzuetan.\n1936-n “Itxas lapurrak” idatzi eta “Euzkadi”n argitaratu zan, baiña ez gendun iñun antzeztu.\nUrte orretan Bilbo-ko Euzko Gaztediak eratu eban sariketa baterako “Itxas-ertzeko itsu-mutilla” gertu eta bialdu neban. Sariketa orren erabagirik ez zan emon eta zabaldu, gerra sortu ta danok nastean galdu giñalako.\n1945 urtean Biarritz-en egon zan sariketa bat.\nArako egin neban “Itxasora” jostirudi bat ta saria irabazi.\nGero, denpora pasa, egin nitun umeentzako batzuk. Ala “Umetako kezkak”, “Aingira kumak” eta abar.\nDonosti-n, “Agora” izeneko sariketa batzuk asi ziranean, biztu egin nitzan.\nNire ustetan, gure egoera eta giroa ikusita, Donosti-n aldi baten egin ziran “Saski-Naski” edo ta Bilbo-ko “Txinpartak”, “Oldargi” eta abarren jokabidea zan girorako joko egokia. Irudi, estanpa antzerakoak, abesti eta apainduraz ornidu eta al zanik errazen ikasi eta agertzekoak.\nBide orretan “Seaska inguruan” idatzi neban 1956 urtean eta bigarren saria lortu Donosti-n. “Egan” aldizkarian agertu zan.\nAinbat erritan antzeztu gendun lan ori, gabon-eguerri giroko lan ori, Ondarroa-n asi eta Mutriku, Deba, Elgoibar, Markina eta Bilbo-n bertan, “Arriaga”n, Euskaltzaindiaren eskutik.\nTalde itxurotsua sortu zan Ondarroa-n eta bereala eroan genduzan orrek lan geiago egitera. Giro bardintsuan “Jaunaren Bidetan” gertu neban, eta azpeitiarrak be lan berbera erabili eben, areik Jose Mari Altuna-ren abestiekin. Au be “Egan”en argitaratu zan.\nAinbat erritan antzeztu gendun lan ori, alde batetik ondarrutarrak Bilbo, Gasteiz (Olabide-ren omenaldian),\nDurango, Lekeitio, Markina, Bergara, Zumarraga eta abarretan agertu gendun. Eta azpeitiarrak euren inguru eta Donosti-n.\n1963-ko “Toribio Alzaga” sariketarako “Iru Alaba” idatzi neban ta sari ori irabazi. “Euskera” aldizkarian agertu zan lan au.\n1964-n Txomin Agirre-ren eun garren urtea zala-ta, “Kresaletan” gertu neban, au be arrantzale bizitzan oiñarritutako irudiekin.\nGure Txomin Agirre-ri berea emotearren, bere “Kresala”ko “Kitolis”en zatia, Tramana eta Brix-en jarduna eta besteren bat atara nitun, baiña beste guztia eginda neukazan irudietatik oiñarritua zan. Gregorio Solabarrieta-ren musikeagaz apaindu genduzan irudiak eta ainbat errietan antzeztu, Ondarroa-n asi, Bilbo eta Donosti, Pasai, Zarautz, Tolosa, Bermeo, Galdakao, Zumaia eta abar, beste batzuen artean.\nZori bardiña euki eban une bete geroago egin neban “Mariñelak” lanak, au Jose Mari Altuna-ren musikakin.\nLengo errien gain Oñate, Bergara, Ordizia, Eibar, Elgoibar, Ondarribi eta abarretan antzeztu gendun.\nErri askotatik euki genduzan deika. Baiña gure euskal giroa jokabide barrien giroagaz nastuten asi zan. Eta talde batzuk folklore geiegi gerabilla-ta, beste giro bat bear zala ta... ez gatzetako ta ez uretako geratu giñan.\nNire aldetik antzerkiak idazten jarraitu neban.\nOrrela sariketa batzutan irabazle geratzen ikusi nitun batzuk. Euren artean.\n1967 urtean “Toribio Alzaga” saria, “Gizon on eta andre erre” lanak.\n1967 urtean, “Gipuzkoa” sarietako aipamena “Bizi Garratza”k.\n1968 urtean, “Gipuzkoa” saria, “Lurrunpean” lanak. “Egan”en argitaratu zan.\n1969 urtean, “Errekonduan” lanak, “Gipuzkoa saria”.\n1969 urtean, “Mendu zarrak”, Bilbo-ko Toribio Alzaga saria.\nEsandako orreitatik gain, beste oneik idatzita daukadaz:\n“Loiolako Semea”, “Ni naz kapitan pilotu”; “H Opokoa H”; “Kirritirrika”; “Gernika Aritz aurrean”; “Zurrukutun”; “Zimur Zimelak”; “Saliña-Saliña” eta besteren bat.\n“Kirikiño” zanaren omenaldirako bere “Atxuriko Millagrua” ipuiña antzeztuteko egokitu neban eta bardin Urruzuno-ren omenaldirako, bere ipuiñetatik, “Urruzuno-ren umorez”.\nOrain argitaratzen dan au, “Mendi eta Itxaso”.\n1983 urteko Markiña-ko Lore Jokoetan, Antzerti saillean lenengo saria irabazia da.\nBaldiritzak aurren antzerkia eskatzen eben eta alaxe, prisaka egin neban lan au.\nNire ustetan lan bizia da, euskera errazekoa, eta irudi politetan antzeztu leikena, batez be azken zatia, zelako ametsa eta fantasia erabili, ala atara leikena.\nOri da antzerti zaletasunez idatzi izan dodana.\nEgia esateko geiago idatziko neban... baiña ez nun antzeztu, eta ez zeñek antzeztu, azken urteotan beste erako zaletasunak ugariago erabili ditudaz.\nNire lana borondate eta gogo onez egiña da, geienetan be gure antzokirik geienei begira, erraz antzeztuteko eran.\nOrra nire lana. Egiña lez agertzea dagokit. Besteena izan bear da kritika, ez nirea.\nZubikarai-ren “Bizi Garratza” Irakur Sail-ean agertu zanean, Xabier Lete-k, bere Sarreran, onelakoak idatzi zitun:\n“Izan ere, Agustin Zubikarai aipaturikako gerla osteko giroan bere teatro lana osatu duen idazlea da. Eztut honekin garai hartara bakarrik lotu nahi. Gaur ere idazten du, eta nere ustez iñoiz baiño hobeto; bainan, hala ta guztiz, bere pentsakeraz, izakeraz, edadez eta idazkietako giro berezi horrek adierazten digunez, garai hartako egile klasikoa da, eta behar bada, teatro saillean langilleena ta onena.”\n“Zubikaraik ba du halako erreztasun berezi bat bere obren pertsonaiak eszenan ezartzeko, definitzeko eta mugitzeko. Era klasikoan planteatzen du bakoitzaren zer-esana eta zer-ikusia, bainan errez erabiltzen du gaia eta pultsu sendoarekin eramaten ditu aurrera, berak ezarri nahi dien papera ondo beteaz. Dialogoak, elkar-hizketak, guztiz trebeak eta pizkorrak dira; abilidade haundiarekin mintza arazten ditu bere pertsonaiak, era herrikoietan gaiñera, herrikoikerietan erori gabe; naiz eta batzuetan, noizik behin, dialogoaren bizkortasuna eta bizitasun horrek berak hizkuntzaren aldetikako “barrokotasun” pittin bat enbazogarria sortzen badu ere.”


Zientzialari Archives - Page 2 of 18 - Zientzia Kaiera\nbideoak biologia mikrobiologia\nbideoak informatika medikuntza minbizia\nbideoak elikadura gaixotasun_zeliakoa osasuna\narkeologia bideoak historia historiaurrea\nbideoak medikuntza minbizia osasuna\nbideoak estatistika matematika\nFoliazio teoriak espazioak ikertzen ditu eta espazio horien deskonposizioa beste azpiespazio batzuetan nola ematen den. Izan ere, foliazioa (erregularra) barietate baten partizioa da, dimentsio bereko hainbat azpibarietatetan. Hau da, liburu bat bezalakoa litzateke, non haren orriak hainbat geruzaren antzera bezala […]\nKimika Organikoan, konposatuen sintesiak prestakuntza prozesu bati egiten dio erreferentzia. Xedea da bi erreaktibo edo hasierako produktu desberdinak sintetizatzea eta produktu edo konposatu berri bat sortzea. Produktu hauek ezagunak izan daitezke, hala nola, naturan aurkitu ahal diren materialak, edo ezezagunak […]


Polizia etxera eraman dute Abantoko hilketengatik atxilotutako gizona | Gizartea | Berria\nPolizia etxera eraman dute Abantoko hilketengatik atxilotutako gizona\nMiren Uranga neska laguna eta Paola Mendez alaba hiltzea egotzita atxilotu zuten atzo, Portugaleten, eta gaua Gurutzetako Ospitalean eman du.\nBi ertzain, atzo, bi emakumeen gorpuak atzeman zituzten etxearen inguruan, Abanton. LUIS TEJIDO / EFE Tamaina handiagoan ikusi\n2020ko martxoak 12 16:32\nGaur goizean eraman dute Ertzaintzaren Muskizko (Bizkaia) komisariara atzo neska laguna eta alaba hiltzea egotzita atxilotu zuten gizona: Miren Uranga eta Paola Mendez dira hildako ama-alabak. Batek 54 zituen, eta besteak, 24. Mendez Deustuko Unibertsitateko ikaslea zen, eta gaur eguerdian elkarretaratzeak egin dituzte Donostiako eta Bilboko campusetan, hilketak salatzeko.\nErtzaintzak Portugaleteko trasteleku batean atxilotu zuen hilketak egitea egotzi dioten gizona. Kordea erdi galdurik atzeman zuten, pastilla ugari hartuta bere buruaz bertze egiten saiatu ondotik, berri agentziek jakinarazi dutenez. Haren egoera zela eta, Gurutzetako Ospitalera eraman zuten gizona, eta han pasatu du gaua, Poliziak zaindurik. Haren osasunak onera egin ondoren, ordea, komisariara eraman dute gaur goizean, eta litekeena da bihar epailearen aurrera eramatea. 60 urte inguru ditu.\nBi emakumeen hilketak Abanton (Bizkaia) gertatu ziren, Sanfuentes auzoan. Goizean izan ziren, 10:00 inguruan, eta atxiloketa, berriz, arratsaldean, 16:30ean. Komunikabide batzuek jakinarazi dutenez, gizonezkoak hilketak egin izana aitortu zien eguerdian taberna bateko zerbitzariari eta hainbat senideri. Haiek ohartarazi zuten Ertzaintza, eta horrek 14:00etan eman zuen abisua. Bi ordu eta erdiz aritu ziren hilketak egotzi dizkioten gizonezkoaren atzetik, hura atxilotzeko. Bi emakumeen gorpuak indarkeria zantzuekin atzeman zituzten.\nSanturtzin haren bila ibili ondotik, Portugaleteko trasteleku batean atzeman zuten gizonezkoa. Ertzaintzaren arabera, pastilla batzuk hartuta zegoen, «ia korderik gabe», eta erietxe batera eraman zuten. Hipotesien arabera, bere buruaz bertze egiten saiatua zen gizona. Hildako emakumeetako batek 54 urte zituen, eta besteak, 24 urte zituzten, eta gorpu atzeman zituzten etxean bizi ziren, gizonarekin batera.\nAtzo arratsaldean, 300 lagun inguruk elkarretaratze bat egin zuten Abantoko Pilar Abin plazan, mugimendu feministak deituta, eta gaur ere kalera aterako dira, Abantoko Udalak elkarretaratzera deitu baitu: 19:00etan, udaletxearen aurrean.\nEmakundek «gaitzespen irmoa» erakutsi du hilketen inguruan, eta «doluminak eta babesa» adierazi dizkie senideei. Protesta egiteko deia egin du, halaber: «Herritarrak animatzen ditugu emakumeen aurkako indarkeria matxistarekiko gaitzespena adieraztera, eta proaktiboak izatera emakumeen aurkako edozein jokabide iraingarri dela eta». Emakundek gogorarazi du indarkeria matxista «arazo estrukturala eta dimentsio anitzekoa» dela: «Gure gizartean emakumeen eta gizonen artean dagoen desberdintasunaren sinbolorik basatiena». Emakunderen hitzetan, «herritar guztien inplikazioaren bidez eta berdintasunezko gizartea eraikitzeko beharrezkoa den balio aldaketaren bidez baino ez da lortuko emakumeen aurkako indarkeria amaitzea». Izaskun Landaida Emakundeko zuzendariak jakinarazi du Abantoko Udalak deituriko elkarretaratzean parte hartuko duela.\nEudelek ere «gaitzespen irmoa» erakutsi du hilketen inguruan, eta adierazi du «giza eskubideen urraketa larria eta onartezina» dela emakumeen aurkako indarkeria. Hark ere azpimarratu du gizartearen erantzukizuna beharrezkoa dela indarkeria matxista bukatzeko: «Gure sentsibilizazio eta prebentzio ekintzak indartzen jarraitu behar dugu». Udalak deituko duen elkarretaratzearekin eta «antola litezkeen gaitzespen ekintza guztiekin» bat egin du Euskal Udalen Elkarteak ere.\nArartekoak ere gaitzetsi ditu hilketak, eta emakume eta gizonen «berdintasunean» eta matxismoaren aurka egitean jarri du arreta hark ere: «Gertatu den tragediak aurrez aurre jartzen digu erakundeok eta euskal gizarte osoak dugun erantzukizun izugarria, emakumeen eta gizonen arteko berdintasuna benetakoa izan dadin lortzeko ahaleginean amore eman ez dezagun».


MANEX ETA ZERRAMA | elinberri\nMANEX ETA ZERRAMA\n2019. otsailak 13 Albisteak, Xanti Begiristain Madotz\nIrailaren hasieran, eskolara joaten hasi baino lehen, arratsalde batean, aitak Manexi zerrama zaharra pixka bat zaintzeko eskatu zion. Garai hartan, baserrian, zerri eme handi eta zahar bat zuten, oso-oso zaharra, hain zaharra zen, non itsu ere gelditu baitzen. Huraxe izanen zen, segur aski, bere azken udazkena, zoritxarrez.\nEgoera zail hartan, ikusmenik gabe, nekez orientatzen zen ibiltzeko garaian, horrexegatik, hain zuzen ere, aitak laguntza eskatu zion Manexi, zerrama hura pixka batean begiratzeko.\nUnea iritsita, aitak txerritegiko atea zabaldu eta zerrama atera zedin gonbidatu zuen: <kux-kux!> deitu zion behin baino gehiagotan. Animalia kankailu hura azkenean hasi zen mugitzen, baina, jakina, larrainera atera zenerako, ukuiluko zutabe bat, aska eta atea bera ere jo zituen muturrarekin, gaixoak, ezin ikusi izanagatik. Behin kanpoan, aitak, Manexek eta honen arreba batek, azkenik, poliki-poliki lortu zuten animalia itsua, etxe aurreko lizardiraino joanaraztea, baina ez lehenago larrain ondoko intxaurrondoari eta lizar lodi bati muturreko bana eman gabe.\nHara ailegatutakoan, aitak zera agindu zion seme gazteenari:\n-Bueno, Manex, erne ibili eta kontu izan ezak zerramaz, minik har ez dezan! Konforme?\n-Bai, bai, lasai, aita! Nire kontu! -Erantzun zion mutikoak, erabakitasunez.\nAzkenean, lizardiko belardi zelai txukun hartan, gustura aritu zen zerrama itsua, entzumenak eta usaimenak gidatuta, lurra usnatzen, belarra jaten, soropila muturkatzen, nahiz eta muturrean bertan alanbre lodi bat eduki sartuta, sudurrean, lurra ez muturkatzeko. Zizareak, harrak, zainak eta bestelako xomorro goxoak ahoratzen ari zen, eta animalia gustura asko haiekin.\nGeroxeago, erreka txikiko uraren murmurioak erakarrita, lau hankaduna uretaraino joan zen pixkanaka-pixkanaka, egarria asetzera. Manexek urde ahardi zaharra egoera lasai hartan ikusita, bera ere trankildu eta erlaxatu egin zen. Segituan errekako ezkailu eta gainerako ur animaliatxoekin entretenitu egin zen, halako eran entretenitu ere, non zerrama zaintzeko mandatua ere zeharo ahaztu egin baitzitzaion: hemen ezkailu batzuk igerian, hor karramarro bat edo beste oinez, han zapaburu multzo handi bat isatsak mugitzen; harri baten ondoan tximeleta bat pausatu nahian ziru-zira, ur azalaren gainean sorgin-orratz bat hegan eta orbelaren artean eulien zunburruna. Hantxe ari zen mutikoa gogara, bere baitan bildua eta jardun hartan erabat murgildua, harik eta bat-batera eta gutxien uste zuela:\n-Plausta! Plasta-plasta! Punpa! -honelako zaratotsak entzuten hasi zen arte. Eta jarraian kurrinka eta zurrunga; haiek ziren haiek garrasiak eta kurrixkak!\nManexek, harrituta, burua altxatu eta begiratu egin zuen: hondamendia! Zerrama itsumustuan eta oharkabean putzu handixko batera erori eta ezin zen atera. Tarrapataka mutikoa ahalegindu zen laguntzen, baina ezinezkoa; bakarrik ez zegoen modurik, zerrama handia baitzen. Azkenean, etxera joan, gertatutakoa jakinarazi eta laguntza eskatu behar izan zien. Lasterka eta batere denborarik galdu gabe, aita eta beste hiru anaia zaharrenak joan ziren Manexekin, ezbeharra pasatu zen lekura. Bi semek belarrietatik tiratuta, besteak isatsetik bultzatuta eta aitak sabeletik pixka bat altxatuta, lauren artean aida batean atera eta salbatu zuten zerri eme itsua. Lasaitu ederra hartu zuten denek!; batez ere Manexek!\nErrekatik, denen artean, ukuiluraino eraman eta bere txerritegian sartu zuten; muturreko bat edo beste ere ez zitzaion falta izan zerrama gaixoari, ateratzerakoan bezalaxe, atea eta zutabea jota.\nArazo eta eragozpen haiek ikusita, harrezkero zerri ama zahar eta itsu gaixo hura ez zuten gehiagotan kanpora aterako, harik eta San Martin inguruan, larrainean hiltzeko aterarazi zuten arte, errukarria.\nManex oso pozik zegoen, erabat sinistuta aita une haietan zeharo ahaztuta zegoela berarekin, baina, halako batean, hara non entzun duen:\n-Eta hi, Manex!, non hengoen zerrama erori den momentuan? Zertan hintzen? Kontatu! -kargu hartu zion aitak, zorrozki-. Esadak egia, e!, aditu?, bestela gogotik damutuko zaik eta! -agindu zion aitak, kopeta belztuta-. Zergatik ez duk ongi zaindu?\n-Bueno, ba, zera, zerriari begira nengoen, baina, bat-batean errekako putzuetan ezkailuak, karramarroak, txalburuak eta abar hasi naiz ikusten, eta haiekin despistatu egin naiz pixka batean…\n-Pixka batean diok? Lotsagabea, ez bestea! Niri ez etorri aitzakia merkeekin, e!, ulertu? -bota zion gizonak, mingainean herdoilik gabe, eta arratsalde hartan, bere aitzakiarik hoberenek ere ez zuen Manex libratu, ipurdiko eta belarrondoko on batzuk hartzetik.


Kongresuan egin den osoko bilkuran, Euskal Taldeko bozeramaileak ziurtatu du inflazioa ez dela aldi baterako izango, aurreikusitakoaren arabera, eta gasaren bereizketaren atzerapena kritikatu du, elektrizitatearen prezioa murriztuko baitu\n08 Ekaina | Kongresua\nAitor Estebanek, Kongresuko Euskal Taldearen bozeramaileak, esan du Espainiako Estatuko egoera ekonomikoa "kezkagarria" dela, eta Pedro Sanchez presidenteari egiturazko neurriak eskatu dizkio aurre egin ahal izateko.\nEuropako Konseiluaren azken bileraren ondorioez eta Mendebaldeko Sahararen inguruan Espainiako gobernuak egin duen jarrera aldaketaz eztabaidatzeko egin den osoko bilkuran,Estebanek deitoratu egin du krisiaren aurkako neurriak luzatzeko dekretu berri bat onartzeko beharra. "Ezin gara etengabe aldi baterako neurriekin egon", esan du, lehen ekintza-sorta onartzeko eztabaidan ohar hori bera egin zuela gogorarazi ondoren. Hala, eta kontuan hartuta inflazioa aldi baterako izango ez dela gogoratuz, azpimarratu du egiturazko neurrietan pentsatu behar dela koiunturazkoetan baino gehiago, eta adierazi du orain luzatu nahi den dekretuak jasotzen dituen neurri batzuk ezin direla bere horretan mantendu. "Panorama kezkagarria da; beraz, gehiago pentsatu behar da egiturazko neurrietan, koiunturazkoetan baino, planteatuko diguten Dekretua izango den bezala, guk ere ezagutzen ez duguna", adierazi du.\nEgoera ekonomikoari, inflazio handiari eta energiaren kostu handiari dagokienez ere, Estebanek bihar Kongresuan eztabaidatuko den baina Europako Batzordeak oraindik konfirmatu ez duen elektrizitatearen prezioaren gasa bereizteko dekretua aipatu du. “Batzordeak noiz emango du oniritzia?”, galdetu dio Sanchezi. “Hiru aste beteko dira laster. Ezin dena da Batzordean halako nahaste-borrastea ematea”, kritikatu du.\nAitor Estebanek Errusiaren inbasioaren ondoren Ukrainan bizi den egoera ere izan du hizpide. Hala, herrialde horretara iritsitako material militarra egoera onean agurtu du, eta horrek Errusiaren erasoa geldiaraztea eragin dezake, baina udazkenean, neguaren atarian, gerra amaitu nahi izateko tentazioez ohartarazi du, azkar eta korrika. "Errusiarrek jakin behar dute gerra hau galdu dela, akordioa garaipen gisa saltzeko gai badira ez delako ezer lortuko, eta Europak arazo berberak edo handiagoak izaten jarraituko du", esan du. Era berean, bozeramaile jeltzaleak Ukrainako errefuxiatuen egoerari buruz hitz egin du, eta Espainiako Gobernua alor horretan egiten ari den kudeaketa kritikatu du. "Ez da eredugarria", esan du. Izan ere, Estebanek aipatu du Gizarte Segurantza, Gizarteratze eta Migrazio Ministerioa errefuxiatuen artean eragiten ari den “deserrotzea”, autonomia erkidegoen artean mugimenduak sortzeagatik, hezkuntza, osasun, gizarte laguntza eta abarreko baliabideak jasotzen ari direnean.\nAzken hilabeteetan defendatutako jarreraren ildotik, Estebanek berriro adierazi du “Sahararen gaineko erantzukizunak bertan behera utzi dira, Espainia kolonizatzailea izanik, Gobernuak Marokoko plan autonomistaren alde egin baitzuen”, Polisarioak defendatzen duen eta EAJ-PNVk babesten duen autodeterminazioaren aurka.\nHala, eta Marokorekin lortutako akordioa hegoaldeko mugako tentsioek behartua baizik ez dela izan ziurtatu ondoren, bozeramaile jeltzaleak herrialde hori jo du Sanchezen Gobernuko hainbat ministro hackeatzearen egiletzat, eta berretsi duenez “ galtzaile garbiak sahararrak dira, kaltetu nagusiak izan baitira,bai eta trukerako moneta ere”. Eta sahararrak eta iritzi publikoa ez daitezela erratu: PP eta PSOE ados daude horretan”·.\nAzkenik, Estebanek Sultana Jaya ekintzaile sahararraren egoera aipatu du. Marokoko polizia-agintarien abusuen biktima izan zen, 500 egun baino gehiagoz etxean atxilotuta egon ondoren, eta Estebanek berak Albares ministroari ahozko galdera egin zion osoko bilkuran. “Ez iezadazue esan borondate oneko harremanak ez dituzuela inoiz giza eskubideen aurretik lehenesten”, esan du Estebanek Albarcosek esandakoa gogora ekartzean. EAJko bozeramaileak azaldu du Europako Parlamentuak ematen dituen Andrei Sajarov 2021 sarietan PSOEk Voxeko hautagaiaren alde egin zuen Jayaren aukera baztertuz. "Voxen hautagaiari eman zenioten botoa giza eskubideen inguruko gai batean, Marokorekin negoziatzen ari zinetelako", esan dio Estebanek presidenteari.\n"Ulertzen ditugu beharrak eta egoera konplikatuak, baina tentsioak sortu dituzue nazioartean, eta marra jakin batzuk ezin dira gainditu, bakoitzak daukan erantzukizunagatik", adierazi du.


Lizentzia eskuratzea bide publikoan materialez edo elementuz okupatzea.\nMahaia eta aulkien kasuan, lizentzi aktibitatea dutenak.\nObretako lizentzia eskatu duenak edota izendatutako ordezkariak ( administrariak, obra zuzendariak, langileak, etab).\nJaietako postuen eskaera aktibitatea egiteko beharrezko diren baimen guztiak dituenak.\nOrokorrean, interesduna den edozein pertsona fisiko edo juridikok, edota legezko ordezkariek.\naurrez obra lizentzia lortu izana.\naurreko ekitalditako mahaien eta aulkien udal tasak ordainduak izatea.\n001 - Mahai, mahaitxo, aulki, zoladura, loreontzi, itzalkin edo antzeko instalazioengatik.\nMahai bakoitzeko kuota urtean 85,02 €\nUdako kuota maiatzaren 1etik urriaren 31 56,68 €\nTaberna kanpoan kupela bakoitzeko edo antzekoak ezartzeagatik urteko kuota. 21,25 €\n001 - Ferietan eta ospakizunetan saltzaile ibiltariek postuekin lurzorua okupatzeagatik\nPostuak eta Salmenta kaseta ibiltariak m²-ko eta eguneko izango da 6,05 €\n001 - Saltzaile ibiltariek zerbitzuak jartzeagatik azoketan, azoka txikietan eta abarretan.\nMetro karratuko edo okupazio-zatiko eta eguneko. 1,05 €\n001 - Bide publikoa okupatzeagatik obra-hondakinetarako kontainerrekin, aldamioekin edo aldi baterako zirkulazioa oztopa dezaketen bestelako instalazio edo elementuekin\nm²-ko eta okupazio-eguneko 0,65 €\nKontainer bakoitzeko egunean 3,91 €\nEkonomia arlora bidali likidazioa egiteko.\nEbazpena interesdunari jakinaraztea.\nMahaiak eta aulkiak jartzeko udal ordenantzak ezartzen dituen neurriak, ordutegiak eta garbitasunak bete beharko dira.\nEskatzaileari dagokio itxiera eta seinaleztapen osagarriaren ardura.


Donostiako Udalaren Txistulari taldea Igartubeiti baserriko dolarean — Igartubeiti Baserria\nZaila da era laburrean talde honek dituen aukera guztien berri ematea. Bi alor oso desberdinetan ari daitezke taldeko musikariak, dantzarako jotzeaz gainera. Batetik, giroketa lanetan, edozein festaren inguruan behar den animazioa edo solemnitatea ematen, gertatzen den ekitaldiari indar musikala ematen edo jendea besterik gabe alaitzen. Eta bestetik, entzuteko modukoetan, kontzertuetan alegia.\nTaldeak Donostiako Musika Hamabostaldian edo Musikasten parte hartzeaz gainera, Bilbon, Gasteizen, Iruñean, Aretxabaletan, Oiartzunen eta Euskal Herriko beste leku askotan jo du. Baita atzerrian ere, Renon (EEBB), Münsteren (Alemania), Alpbachen (Austria) edo Mexikon esaterako.


Prest datozen saltsak: 'gourmet' ukitu erabilgarriak | Revista - Part 3\nErosketa Gida: prest datozen saltsak : Zein erosi?\nSukaldean nahitaez egon behar duen saltsa. Ezinbestekoa da etxeko biltegian kalitatezko tomate saltsa izatea, hainbat gauza prestatzeko erabil daiteke eta. Tomate saltsa batekin, barazki erregosien oinarri bat presta dezakegu haragi gisatua egiteko eta zopak eta kremak prestatzeko, eta lekale egosiak ontzeko ere balio du. Oso egokia da pasta eta arroza laguntzeko, arrain eta haragi erreak aberasteko edo haragi bolen eta hanburgerren saltsaren oinarria egiteko. Funtsezkoa da, gainera, berdura pistoak egiteko, eta oso baliagarria ogitarteko batean edo hanburger batean zabaltzeko. Hainbat gauzatarako erabil daiteke.\nPasta laguntzeko onena. Aukera bat baino gehiago dago. Ikusi egin behar da norberak zer maite duen, zer pasta mota jarri nahi den eta pasta menuko plater bakarra izatea nahi dugun edo ez. Napoliko saltsa erabilita (tomate saltsa da oinarrian, usain belar batzuk dituena, oreganoa edo albahaka, adibidez), ia guztiek gogoko izango duten platera egingo dugu. Baina plater bakarreko menua egin nahi badugu, trinkoagoa izango dena, bolognar saltsarekin laguntzea litzateke onena (egiaz, haragi xehatua eta tomate saltsa daramatzan prestakina da, trinkoa eta elikagarria). Beste aukera bat da, batez ere plater gainerreak atsegin baditugu, bexamel saltsa jartzea pastari eta gazta pixka bat zabaltzea gainetik, labean gainerretzeko (nahi izanez gero, perretxiko erregosi batzuk erantsi diezazkiokegu saltsa horri, hirugihar erregosi zati batzuk edo urdaiazpiko egosia). Italiako egiazko zaporea maite badugu, pesto erako saltsa probatu behar dugu: albahaka, pinaziak eta olioa daramatza, eta Mediterraneoko ukitu gustagarria ematen die platerei.\nElikagaia labean prestatzeko saltsarik onena. Labean dagoen elikagaiaren zukua berreskuratuz lortzen dena da, erabili dugun olioarekin, usain belarrekin eta barazkiekin nahasiz sortzen dena. Nahasketa horrek zapore eta testura berezi-berezia ematen dio haragiari. Kontuan hartzeko beste aukera bat izan daiteke jaki erreen zaporea sendotzen duten saltsak erabiltzea, bai labean eta bai barbakoan. Erre nahi den elikagaia edozein dela ere (haragia, arraina edo itsaskia), saltsarik onena chimichurri izenekoa da. Saltsa hori egiteko, zenbait espezia nahasten dira olioarekin, ardoarekin eta ozpin edo limoi sorta batekin, eta erre nahi den jakiaren gainaldea igurtzi egiten da. Barbakoa saltsa ere erabil daiteke, batez ere haragiekin eta hegaztiekin, zapore ketua eta oso berezia ematen die eta. Haragiak eta arrainak erre ondoren botatzekoa bada saltsa, laguntzeko saltsak erabil ditzakegu, adibidez perretxikoena, Pedro Ximenez izenekoa, piper berdearena eta gazta saltsak; eta arrain eta itsaskientzat, maionesa eta haren eratorriak dira onenak, saltsa arrosa eta koktel saltsa adibidez.\nHaurrentzako onena. Dietaren eta nutrizioaren ikuspegitik, sodio gutxiko tomate saltsa da onena haurrentzat; ezin egokiagoa da, 30 gramo inguruko dosietan erabilita (bi koilarakada handi), askorik atsegin ez dituzten platerak laguntzeko eta berdin karbohidrato ugariko elikagaiak ere: arrozak, makarroiak eta espagetiak (hobe osokoak badira).\nHaragiekin erabiltzeko. Gisatu bat egiteko asmoa badugu, tomate saltsatik abiatu eta barazki erregosiekin egindako saltsa da onena. Haragia egosi egingo badugu, tomate saltsa piperrekin jartzea da aukerarik onena. Haragia erreta prestatu nahi badugu, barbakoa saltsa da gehien erabiltzen denetakoa, nahiz eta ziapea eta eztia daramatzan saltsa ere erabil dezakegun; azken aukera hori gustagarria gertatuko da zapore eta lurrin gazi-gezak maite baditugu. Haragia plantxan edo parrillan egina balitz, aukera gehiago daude. Hortxe dauzkagu gazta urdinez egindako saltsa, piper berdez egina, Pedro Ximenez saltsa edo Oporto erakoa eta boletus saltsa.\nGatz gutxien duena. Aztertu ditugun saltsen artean, sodio gutxiko tomate saltsak dauka gatz gutxien (errazioka neurtuta). Merkatuan hainbeste saltsa mota izanik, semaforoan ez ditugu sartu “sodio gutxikoa” aipuarekin saltzen diren beste saltsa batzuk, eta, hortaz, baliteke beste saltsa askok ere kopuru txikietan ematea mineral hori. Gatz gutxi izatea ongi da, baina arretaz aztertu behar da saltsak zenbat gantz duen ere (maionesa bat izan daiteke gatz gutxikoa, baina gantz ugari ematen duena, non eta ez den “gantz gutxikoa” ere).\nGantz gutxien duena. Jende asko harritu egin daitekeen arren, ketchupa eta ziapea dira gantz gutxien duten saltsak. Bi saltsa horiek egiteko garaian, izan ere, gantza edo olioa ez dira osagai nagusietakoak. Ziapeak gatz asko izaten du, eta maiz hartuz gero, desorekatu egin dezake elikadura. Ketchup errazio bat, aldiz, kolore berdez ageri da semaforo nutrizionalean aztertu diren mantenugaietan. Nutrizioaren ikuspuntutik, ez dago arazorik kethupari lekutxo bat egiteko helduen eta haurren menuetan, baldin eta neurrian hartzen bada (egunean ez koilarakada bat baino gehiago).\nEntsaladak prestatzeko bereziena. Entsalada bat ontzeko erabil daitezkeen saltsa eta prestakin ugarien artean, bada bat munduan ospe handia duena: Zesar saltsa. Ongailuen munduan, ordea, hainbat aukera aurki daitezke. Izan daiteke olio-ozpin saltsa sinple bat (olioa, ozpina eta gatza dituena), izan daiteke berdura edo fruta zatiak dituen olio-ozpin saltsa, edo izan daiteke mojo picón esaten zaion saltsa entsaladak patata egosi zatiak baditu. Jakina, entsaladak arraina, itsaskia edo arrautza egosia izanez gero, hauek dira aukerarik onenak: maionesa, saltsa tartariarra eta saltsa arrosa.\nJoan aurreko orrira: « Saltsen ezaugarriak


Bermeo Euskal Herriko Nordic Walking gune bat da eta herrian zehar egiteko lau ibilbide eskaintzen ditu\nBermeo Euskal Herriko Nordic Walking gune bihurtu da eta zailtasun ezberdina duten Nordic Walking lau ibilbide eskaintzen ditu, herritarrek eta bisitariek kirol horrekin gozatzeko aukera eskaintzen dutenak, osasuna hobetuz eta gure herriko paisaiekin disfrutatuz, adierazi du Idurre Bidegurenek, Bermeoko alkateak.\nBidegurenek azaldu duenez, “nahiz eta bere teknika askoz zabalagoa izan, bastoiaren laguntzarekin egiten den martxa erregularra da Nordic walking-a; eta bere onurak asko dira, izan ere, osasunerako ona izateaz gain, paisaiarekin eta kulturarekin disfrutatzea ahalbideratzen du”.\nBermeoko alkateak Bermeo Euskal Herriko Nordic Walking sarearen parte dela jakinarazteko prentsaurrekoa eskaini du, eta berarekin batera egon dira Irune Ormaetxea, Kirol eta Turismo zinegotzia; eta Bego Gangoiti eta Itxaro Zabala, Bermeoko turismo eta kirol arduradunak, hurrenez hurren. Horrez gain, aholkularitza lanak egin duen Geotech enpresako ordezkariak ere egon dira prentsaurrekoan.\nBermeoko alkateak azaldu duenez, Nordic Walking gunea da kirol hori egiteko ibiltariarentzat espazio librea udalerria bertan. “Era eta adin guztietako pertsonek egin dezakete Nordic Walking eta bere helburua da osasuna hobetzea eta, aldi berean, geure herriko paisaia eta kulturaren altxorrak ezagutzea”, gaineratu du.\nOrmaetxeak adierazi duenez, Bermeo, Nordic Walking gune izanda oso ondo seinaleztatuta dauden ibilbideak ditu, maila guztietarako pentsatutako gutxieneko kilometro batzuekin. Horrela, gure herrian lau ibilbide ditugu zailtasun maila ezberdina dutenak, eta horiei buruzko informazioa Bermeoko Turismo bulegoan, Araneko kiroldegian eta www.nordicwalkinggunea.net webgunean aurkitu ahal izango da.\nKirol eta turismo zinegotziak adierazi duenez, webgunean, Turismo bulegoan eta Araneko kiroldegian ibilbideei buruzko informazio zehatza jasotzeko aukera izango dute bertaratzen diren guztiek: planoak, kilometroak, iraupena, aldapa, planoak eta zailtasun maila (eskuragarria oso, eskuragarria, zorrotza ala oso zorrotza). Webgunetik aplikazioa mugikorretara jaisteko aukera izango da.\nBermeoko Nordic Walking ibilbideak lau dira: Demiku, Arane, Almika eta Arranotegi. Irune Ormaetxeak ibilbide horiei buruzko zehaztapenak eman ditu. “Demikuko ibilbidea oso eskuragarria da, 3,9 kilometro ditu eta ordu bat eta bost minutako iraupena. Martxa hori ibilbide nordikoan hasi nahi dutenentzat ezin hobea da. Ibilbidea Bermeoko portuan hasten da, eta gutxi gutxika Demikuko auzorantz hurbilduko gara, paisaiarekin gozatuz”, azaldu du.\nAraneko ibilbideari dagokionez, adierazi duenez, eskuragarri bezala izendatzen da, 7 kilometrokoa da eta bi ordutan egitekoa, hain zuzen ere. “Ertzilla dorrea eta Santa Maria elizatik hurbil pasako gara, eta anbulatorioa pasatuz, gure ibilbidea futbol zelaia eskumatara utzita jarraituko dugu. Laster gure bidean baserriak eta landak aurkituko ditugu eta Landabasoko poligonoa zeharkatuko dugu ibilbide hasierara itzuli aurretik”, gaineratu du.\nAlmikako ibilbidea zorrotza bezala kalifikatzen da 15,3 kilometrokoa delako eta malda duelako, Ormaetxearen esanetan. Adierazi duenez, “lau ordu eta 25 minutuko ibilbide horretan, Sollubeko paisaiaz disfrutatu ahal izango dugu”. “Bermeotik irteten gara eta Almikarantz abiatzen gara. Arranotegi auzotik hurbil pasatzen gara eta Garbola mendiaren ia gailurrera igoko gara. Burgoa mendira heldu aurretik Arane auzorantz jaitsiko gara berriro Bermeora itzultzeko”, esan du.\nAzkenez, Arranotegiko ibilbidea oso zorrotza bezala izendatu dutela adierazi du Kirol eta Turismo zinegotziak eta hori egiteko egoera fisiko onean egotea beharrezkoa dela. Izan ere, 24, 3 kilometro ditu eta zazpi ordukoa da. Lehenik eta behin, ibilbidea Bermeoko Kurtziorantz doa. Tribisetik eta Mañutik pasatzen da, gero Burgoarantz egiteko. Ondoren, San Juaneko bide zaharretik Araneko auzora heltzen gara. Hortik bueltan herriko erdigunera.\nItxaro Zabalak adierazi duenez, Bermeoko Kirol Patronatua 2013an Nordic Walking formazioa ematen hasi zen eta, “oso harrera ona duen ekintza bat ikusita, Bermeo Nordic Walking gune izatea baloratu genuen eta horrela egin dugu”.\nBere esanetan, orain arte 100 pertsona baino gehiagok jaso dute Bermeoko Kirol Patronatuan martxa ipartarrari buruzko formazioa, eta hurrengo aukera maiatzean izango da, izan ere, hileko kirol ekimenaren barne Nordic walking ikastaroa eskainiko da.\nAzkenez, Bidegurenek azpimarratu duenez, “adin guztietako eta egoera ezberdinetako pertsonek Nordic Walking egiteko aukera paregabea izango dute Bermeon, eta kirol hori praktikatuz gure paisaiarekin gozatu ahal izango dute eta osasuna hobetu ere bai”. Hortaz, herritarrak eta bisitari guztiak Bermeon Nordic Walking egitera gonbidatu dituzte Bermeoko alkateak eta Turismo eta Kirol zinegotziak.\nAlkoholaren prebentziorako 'Nerabeak eta alkohola' ikastaroan parte hartu duten profesionalek balorazio oso positiboa egin dute\nBermeoko alkateak Gaztelugatxeko proposamenean Bermeoren identitatea babesteko beharra nabarmendu du\nIbarrolaza: "EAJ-PNVren auditoretza eskariaren benetako helburua Bermeoko Udalaren zaharren egoitza pribatizatzea da"\nNerabezaroan gertatzen diren haurdunaldien gaia lantzen duen 'Keeper' filma barikuan, apirilaren 20an, Nestor Basterretxea aretoan\nErroxape abesbatzak eta Romo-Areetako Gizatiar koruak apirilaren 20an, barikuan, kontzertu korala eskainiko dute Bermeoko Arrantzaleen Museoan\nIxabel Agirresaroberen 'Petra ipurdian bost letra' ipuin saioa barikuan, apirilaren 20an, Bermeoko udal liburutegian\nGaztelugatxeko plangintzaz aritzeko, Bermeoko Udalak herritarrak batzar batera deitu ditu apirilaren 18an


Espainiako trantsizioaren analisi sinbolikoa artearen ikuspuntutik, Nerea Lekuona sortzaile gasteiztarraren proposamena, Mistoen eraikinean | Ayuntamiento de Pamplona\nBere obra, ‘Desataduras’, Ziudadelan izanen da ikusgai urtarrilaren 9ra bitarte\n2021ko Azaroa 12a\nNerea Lekuona artistak, urtarrilaren 9ra bitarte, Ziudadelako Mistoen eraikinean ‘Desataduras’ lana aurkeztuko du, erakusketa garaikide bat, bai tekniketan bai eta edukietan ere. Lekuonak, artearen ikuspegitik, Trantsizioaren iruditeria deseraiki nahi du, zeina, gertakari historikoetatik haratago, XX. mendeko 70eko hamarkadaz geroztik pentsamendu politiko eta soziala egituratu duten esaldi eta sinbolo, adierazle eta esanahi batzuen hautaketa baten bidez irudikatu baitu. Lekuonaren proposamena da artea erabiltzea ustez jada "ongi lotuta" zegoena askatzeko: ezarpen sinbolikoko edo ‘transitokraziako’ erregimen horren irazkia argitzeko.\nErakusketa gaur goizean aurkeztu dute egileak berak eta Javier Manzanos Iruñeko Udaleko Arte Plastikoetako teknikariak. Lekuonak aurten VEGAP eta Eusko Jaurlaritzaren ekoizpenerako bekak jaso ditu. Gaur egun, Zas Kultur Espazioaren –Gasteizko arte garaikideari eskainitako gune independentea– edukien kudeaketan eta programazioan laguntzen du, bai eta nabarmentzen ari diren Euskadiko eta Nafarroako artisten urteroko 'Inmersiones' kongresuan ere.\nErabat jabetuta kontakizuna (historikoa, soziala...) desio- zein gatazka-objektu bilakatu dela, azken finean, memoria borroka espazio bat dela, sortzailea bere arma artistikoez baliatzen da diskurtsoa neutralizatzeko, hura bere esaldietako, ikonoetako, argazkietako bakoitzera murriztuz... ikuslea mezu bakoitzarekin banaka aurrez aurre jarri arte. Gogoeta-zatiketa horrek artea erabiltzea ahalbidetzen du, diskurtso ofizialetik kanpo geratzeagatik esploratu gabeko beste zentzu batzuk errealitatean hautemateko. Horrela, unibertso sinbolikoa kontzeptu txikiagoetara, eta horrenbestez, aztergarriagoetara murriztuz, begiratzen duenari zati bakoitza bere osotasunean ulertzeko ahalmena eman nahi dio.\nErakusketak "esku hartutako kartografia" multzo bat planteatzen du, bere barnealdetik eztanda egiten duen penintsulako mapa batekin eta Arabako Artxiboan trantsizioari buruz egindako azterlan bat oinarri duten irudikapen geo-politiko ezberdinekin. Halaber, arreta jartzen du eta irudikatzen du ‘Demokrazia’ eta ‘Diktadura’ bezalako kontzeptuak aldi berean existitu izana, bai denboran bai bisualki. Instalazio ezberdinen, askotariko formatuen eta hainbat adierazpen-baliabideren bidez, egileak orduan hasiberria zen emozioen marketinaren/marketin politikoaren adierazpenak irudikatzea (eta askatzea) du xede, horiek neutralizatze aldera. ‘Kalea nirea da’ gisako esaldiak edo ‘Zin egin dezaket eta hala egiten dut’ oso ezagunaren itxaropenak.\n‘Desataduras’ erakusketa Mistoen eraikinean bisitatzen ahalko da honako ordutegi honetan: asteartetik larunbatera 11:30etik 13:30era eta 18:00etatik 20:30era, eta igande eta jaiegunetan 11:30etik 13:30era.\nNerea Lekuona: artista eta kudeatzailea\nNerea Lekuonak (Gazteiz, 1976) diseinuan, zineman eta bideoan prestakuntza jaso du, eta ikastaroak eta lantegiak egin ditu hainbat artistarekin batera, hala nola Esther Ferrer, Isidoro Valcárcel Medina, Daniel Canogar, Miguel Trillo eta Luis de las Alasekin. Kultur kudeaketan interesa du, eta 2008tik 2011ra bitarte Gasteizko Amarika Proiektuan parte hartu zuen, Arabako Foru Aldundiaren erakusketa-guneak modu alternatiboan kudeatzeko esperientzian. Egun, hori bera egiten du Zas Kultur Espazioaren –arte garaikideari buruzko Gasteizeko gune independentea– edukiekin eta programazioarekin.\n2016an, Artium Arte Garaikideko Euskal Zentro-museoaren ‘Praxis’ programan gonbidatua izan zen. Urte berean ‘Procesos’ erakusketan parte hartu zuen Dados Negros Holografia eta Arte Zentroan. Bi urte beranduago Artiumek kudeatutako ‘Itineracciones’ deialdiaren barruan hautatua izan zen, ‘Bajo el agua’ landa esku-hartzearekin, zeinetan Ullibarri-Ganboako urtegiko uraren azpian desagertutako herrien memoria lantzen baitzuen. Halaber, "APEIRON: euskal bideoartearen Erakustaldian" parte hartu zuen beste hainbat artista euskaldunekin batera, eta baita "Artbanchel 2018" jaialdian (Madril) ere, ‘In June we trust’ espazioan egindako esku-hartze batekin. Egun, nabarmentzen ari diren Euskadiko eta Nafarroako artisten urteroko "Inmersiones" kongresuarekin lankidetzan ari da.\nJaso dituen sari eta beken artean nabarmentzekoak dira Montehermoso Kultura gunearen "Plusmarca Euskadi" (2014) eta Bitamine Faktoriaren EAS-RIO beka, zeinarekin Capaceteko (Rio de Janeiro) artisten egoitzara bidaiatu baitzuen 2018an. 2021ean VEGAP beka jaso du eta Eusko Jaurlaritzak ekoizpenerako ematen duen beste bat.


Maitasunean dago gakoa | Iritzia | Berria\nMaitasunean dago gakoa\nTxoli Mateos - Soziologoa\nZergatik saiatzen dira euskaraz hitz egiten ozta-ozta dakiten batzuk eta euren hizkuntzaz lotsatzen dira hainbat euskaldun zahar peto-peto? Zergatik ez dute haien artean euskaraz egiten ikasketa guztiak euskaraz egin eta unibertsitateko euskal lerroetan matrikulatzen diren ikasleek? Zergatik ez dute ezertxo ere euskaraz entzuten, ikusten eta batez ere irakurtzen hizkuntza horretan ondo trebatutako askok? Zergatik egiten diete seme-alabei (eta txakurrari) euskaraz guraso euskaldunek eta euren artean erdara hutsean ibiltzen dira? Zergatik ez diete inoiz entzun gazte euskaldun askok Zuberoako euskaldunei hitz egiten hainbatetan Irlandan egonda daudenean ingeles ikastaroak egiten?\nAd nauseam jarrai genezake antzeko galderak egiten. Hizkuntzalaritzak eta euskalgintzak berak nahi beste azterketa eta gogoeta sakon aurkeztu digu azken hamarkadetan. Ni ez naiz aditua gai horretan, argi gera dadila. Nire bizitzako esperientziak eta, nolabait esatearren, sen onak, gauza batzuk irakatsi dizkit, ordea, eta ondorio sinple bezain konplexu honetara heldu naiz: euskarari eusteko maitasuna egon behar da; hori da giltza.\nMaitasuna era askotara azaldu daiteke, denboraren eta egoeraren arabera. 60ko eta 70eko hamarkadetan euskaldundu ginen erdaldunok, adibidez, abertzaleak ginen. Maitasun militantea zen hura eta, batez ere, lagunen abaroan euskalduntzen ginen. Kaleko giroari esker ikasi zuen euskara erdaldun andana batek, seme-alabei transmititu, eta gaur egun euskaraz bizi da, bete-betean. Harrigarria, egungo ikuspegitik begiratuta. Maitasun militante hori, euskaldunen kasuan, etxean hasten zen. Noizbait irakurri diot Ramon Saizarbitoriari haurtzaroan aitak entzunez gero umeak gaztelaniaz hitz egiten, ukabilkada bat ematen zuela mahai gainean oihukatuz: «Euskeraz, mecagüendios!».\nGaur egun, nola edo hala, batzuetan bide zeharo malkartsua eta oztopoz betea izanik ere, Euskal Herri osoan ikasi daiteke euskaraz hitz egiten. Eta ikasi egiten da. Euskararen aldeko mugimenduak urrats erraldoiak eman ditu kaleratutako diskurtsoan euskara erakargarri gerta dakion erdaldun jendeari, eta erakundeekin gero eta harreman estuagoak ditu helburu hori betetze aldera. Bilakaeraren adibideetako bat da Euskaraldia, euskal hizkuntzarekiko jarreretan eragin nahi duena. Euskaltzaleek ez dute bilatzen, dagoeneko, abertzaleen bulkada militanterik. Are gehiago, indar handia ipintzen da euskara ezein aukera politikotatik at kokatzeko; despolitizatzeko, alegia. Ondo egina, nire uste apalean; euskara euskal herritar guztion ondare kultural modura ulertuta bakarrik lortuko baitira aurrerapauso esanguratsuak.\nAlta, arazo handi bat ikusten dut nik hemen. Bulkada politikorik ezean, nolabaiteko lotura emozionala egon behar da arestian aipatu ditudan jarrera batzuei erantzun egokia aurkitu ahal izateko. Zergatik? Askoz errazagoa delako gaztelaniaz (edo frantsesez) bizitzea, Euskal Herriko leku gehienetan behintzat. Eta, aldez edo moldez, lotura emozional hori hitz batean laburtzen da: maitasuna. Euskara nolabaiteko obligazio gisa edo eskakizun profesional huts bezala ikusten duenak ezin du transmititu euskararako zaletasunik, berak ere ez duelako gozatzen hizkuntzarekin. Seme-alabek ozta-ozta jakingo dute nor den Maialen Lujanbio. Ez dute Miren Agur Meaberen Kristalezko begi bat nobela irakurriko, plazer hutsagatik. Txikitan, ez dute barre egingo Harkaitz Canoren Itsasoa etxe barruan ipuinarekin. Eta nagusiak direnean, ez dira izango BERRIAren harpidedun. Ez dituzte arakatuko Ruper Ordorikaren kanten hitzak esangura bila eta ez dute gozatuko Aitziber Garmendia aktorearen bakarrizketekin edo Adur Larrearen komikiekin.\nHorrexegatik ere, euskara maitatzen ez zaielako irakatsi, hala moduzko euskara egiten dute gazte askok, egitekotan ere… Orain, nola lortuko dugu euskaldunok euskararekin maitemintzea? Nork bere gogoeta egin dezala.